Sakundure saka nindakake munggah Haji menyang Mekah, panguripane rada rekasa sebab sawahe mung kari saperangan, jer liyane wus diedol kanggo sangu nalika mangkate. Sanajan katone mangkono, Kyai Haji Ngisa panggalihe tetep merwira, ing sajroning panggalih rumaos kalegan wus bisa nindakake munggah Kaji menyang Mekah.Ateges anggone ngrasuk Agama Islam kena diarani sembada lan genep.